 A gbọ pe o jẹ arẹwa obinrin, ti ori rẹ si maa n wu nipa ẹwa rẹ eyi to maa n da ọpọ ọkunrin lọrun Luwooo Gbagida mọ riri imọtoto pupọ, to si mu imọtoto aarin ilu lọkunkundun to si mu ki ọpọ araalu, ko si bi wọn se kanka to, maa sisẹ asekara fun imọtoto ayika lai yọ awọn ọkunrin silẹ Luwooo Gbagida lo n lo ọwọ agbara ati oju agan sawọn eeyan to ba lọ tikọ lati se ohunkohun to ba ni ki wọn se O maa n gun awọn ọlẹ ọkunrin bi ẹsin ni, ti wọn ba fi sẹ si ofin rẹ, ti kii si fi oju aanu wo ẹnikẹni to ba n se imẹlẹ Luwooo Gbagida kii se obinrin kan to jẹ ẹran rirọ rara, ti ko si mọ iyatọ laarin ẹru ati ọmọ ilu to ba n se ọlẹ, bakan naa ni yoo se se wọn Nitori pe Luwooo Gbagida ko fẹran lati maa fi ẹsẹ rin, ti ko si si bata ni aye igba naa, lo mu ko da okuta alaranbara sori awọn ilẹ to n rin kọja ati gbagede to ti maa n naju Ọọni Luwoo bi ọmọkunrin kan to pe orukọ rẹ ni Adekọla Telu, to si se iranwọ fun ọmọ naa lati tẹ ilu Iwo do, to si tun jẹ Oluwo akọkọ Nitori ọwọ lile to fi se akoso ilu lasiko to wa lori itẹ, ni awọn ijoye Ile Ifẹ se pinnu pe obinrin ko ni jẹ Ọọni mọ laelae. 